
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 732 

24 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. 13381/ΝΝ242/Ν.1892/199 0/ 
22.3.2007 απόφασης του Υφυπουργού Οικονομί¬ 
ας και Οικονομικών (ΦΕΚ τ. Β'/3.4.2007) για την 
επιβολή στην εταιρεία «Αφοί Θ. Σολωμού Ο.Ε» 
κύρωσης μερικής επιστροφής ενίσχυσης του 

Ν. 1892/1990. 1 

Επιβολή κύρωσης επιστροφής ενίσχυσης στην 
εταιρεία «Γ.Ε.Κ.Α Α.Ε» για υπαγωγή επένδυ¬ 
σής της (Υπουργική απόφαση υπ’ αριθμ. 56895/ 
ΝΝ635/Ν.1892/90/19.6.1997) στις διατάξεις του Ν. 

1892/90. 2 

Τροποποίηση της υπ’ αριθμ. 3407/02.12.2008 απόφα¬ 
σης των Υπουργών Οικονομίας και Οικονομικών 
και Αγροτικής Ανάπτυξης και Τροφίμων, «Καθο¬ 
ρισμός των τυπικών και ουσιαστικών προσόντων 


του προσωπικού που μετακινείται ή αποσπάται, 
σύμφωνα με το άρθρο 18 παρ. Ια του ν. 3614/2007, 
στην Ειδική Υπηρεσία Εφαρμογής δράσεων Ε.Π. 
Αλιείας του Επιχειρησιακού Προγράμματος Αλι¬ 
είας 2007 2013» (ΦΕΚ 2540 Β'), όπως ισχύει. 3 

Απονομή τίτλου Επίτιμου Καθηγητή του Τμήματος 
Διοίκησης Επιχειρήσεων του Πανεπιστημίου Αι¬ 
γαίου στον Χριστόφορο Πισσαρίδη. 4 


ΑΠΟΦΑΣΕΙ Σ 

(ΐ) 

Ανάκληση της υπ’αριθμ. 13381/ΝΝ242/Ν.1892/1990/22.3.2007 
απόφασης του Υφυπουργού Οικονομίας και Οικονο¬ 
μικών (ΦΕΚ τ. Β'/3.4.2007) για την επιβολή στην εται¬ 
ρεία «Αφοί Θ. Σολωμού Ο.Ε» κύρωσης μερικής επι¬ 
στροφής ενίσχυσης του Ν. 1892/1990. 

Με την υπ’ αριθμ. πρωτ. 11681 /ΝΝ242/Ν.1892/90/12.3.2014 
απόφαση του Υφυπουργού Ανάπτυξης και Ανταγωνιστι¬ 
κότητας (ν. 3908/2011, άρθρο 11, παρ. 4 περ. α και παρ. 5 
περ. α και άρθρο 16, παρ. 1 και παρ. 2 περ. ε) ανακαλείται 
η υπ’ αριθμ. 13381/ΝΝ242/ν.1892/1990/22.3.2007 απόφαση 
του Υφυπουργού Οικονομίας και Οικονομικών με την 
οποία επεβλήθη, στην εταιρεία «Αφοί Θ. Σολωμού Ο.Ε», 
κύρωση μερικής επιστροφής (του ενός τρίτου) της κα- 


ταβληθείσας (δυνάμει της υπαγωγής, με την υπ’ αριθμ. 
34164/ΝΝ242/ν.189 0/90/22.12.1993 Υπουργικής απόφασης, 
επένδυσης της εταιρείας στις διατάξεις του ν. 1892/1990) 
σε αυτήν επιχορήγησης και επιδότησης επιτοκίου, επει¬ 
δή η μη τήρηση του όρου της εγκριτικής απόφασης, περί 
αποκλειστικής χρήσεως υγραερίου, γενόμενη μετά την 
έκδοση της απόφασης ολοκλήρωσης της επένδυσης, 
δεν εμπίπτει στο πεδίο εφαρμογής των σχετικών με 
την επιβολή κυρώσεων σε ενισχυόμενες επιχειρήσεις 
διατάξεων (του άρθρου 18 ή του άρθρου 6, παρ. 5) του 
ν. 1892/1990. 

Η υποχρέωση της εταιρείας «Αφοί Θ. Σολωμού Ο.Ε», 
που γεννήθηκε από την επιβληθείσα με την υπ’ αριθμ. 
13381/ΝΝ242/ν.1892/1990/22.3.2007 Υπουργική απόφαση 
κύρωση, να καταβάλλει στο Ελληνικό Δημόσιο ποσό 
εκατόν δεκαοκτώ χιλιάδων εννιακοσίων σαράντα επτά 
(118.947€) ευρώ, καταργείται και εγκρίνεται η διαγραφή 
της σχετικής βεβαίωσης χρέους. 

Ομόφωνη γνωμοδότηση της Γνωμοδοτικής Επιτροπής 
(20.12.2013, 594η συνεδρίαση) του άρθρου 7 παρ. 15 του 
ν. 3299/2004 (άρθρο 41 παρ. 4 του ν. 4072/2011). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 

-♦- ( 2 ) 

Επιβολή κύρωσης επιστροφής ενίσχυσης στην εταιρεία 
«Γ.Ε.Κ.Α Α.Ε» για υπαγωγή επένδυσής της (Υπουργική 
απόφαση υπ’ αριθμ. 56895/ΝΝ635//Ν.1892/90/19.6.1997) 
στις διατάξεις του Ν. 1892/90. 

Με την υπ’ αριθμ. πρωτ. 11683/ΝΝ635/Ν.1892/90/12.3.2014 
απόφαση του Υφυπουργού Ανάπτυξης και Ανταγωνιστι¬ 
κότητας (ν. 3908/2011, άρθρο 11, παρ. 4 περ. α και παρ. 5 
περ. α και άρθρο 16, παρ. 1 και παρ.2 περ. ε) επιβάλλεται 
κύρωση μερικής επιστροφής επιχορήγησης στην εται¬ 
ρία «Γενική Εταιρία Κατασκευών και Αναπτύξεων Α.Ε» 
(Γ.Ε.Κ.Α Α.Ε) της οποίας επένδυσή της -που αναφέρεται 
στην ίδρυση σταθμού αυτοκινήτων (θέσεις στάθμευσης) 
στη Θεσσαλονίκη- υπήχθη, με την υπ’ αριθμ. 56895/ 
ΝΝ635/Ν.1892/90/19.6.1997 Υπουργική απόφαση, στις δια¬ 
τάξεις του Ν.1892/1990. Η κύρωση επιβάλλεται, σε εφαρ¬ 
μογή του άρθρου 18, παραγ. 1 του ν. 1892/90 (οι διατάξεις 
του οποίου διατηρούνται σε ισχύ, για τις επιχειρήσεις 
των οποίων επενδύσεις έχουν υπαχθεί στο καθεστώς 

του ν. 1892/1990, σύμφωνα με τις μεταβατικές διατάξεις 
της παρ. 1 του άρθ. 16, του ν. 3908/2011), λόγω πώλησης 
της επένδυσης, των θέσεων στάθμευσης αυτοκινήτων, 
ήτοι εκούσιας μεταβίβασης όλων των ενισχυόμενων 
παγίων της, χωρίς αντικατάσταση τους εντός εξαμήνου 
και χωρίς έγκριση από την υπηρεσία, σε χρονικό σημείο 
(στις 31.3.2005) εντός του διαστήματος από την ημερο¬ 
μηνία δημοσίευσης της απόφασης υπαγωγής και πριν 
παρέλθει δεκαετία από την ημερομηνία δημοσίευσης 
(Δεκέμβριος 1999) της απόφασης ολοκλήρωσης. 

Η ανωτέρω εταιρεία υποχρεούται να επιστρέφει έντο¬ 
κα σύμφωνα με τη διαδικασία εισπράξεως Δημοσίων 
Εσόδων το ένα τέταρτο της επιχορήγησης, ήτοι ποσό 
εκατόν σαράντα οκτώ χιλιάδων επτακοσίων ογδόντα εν¬ 
νέα ευρώ και σαράντα τεσσάρων λεπτών (148.789,44 €). 

Για τον προσδιορισμό του ποσοστού της μερικής επι¬ 
στροφής της ενίσχυσης λαμβάνεται υπόψη ο χρόνος 
αθέτησης της υποχρέωσης, ήτοι 4 μήνες μετά την παρέ¬ 
λευση του μισού της δεκαετίας από την δημοσίευση της 
απόφασης ολοκλήρωσης της επένδυσης της εταιρείας 
«Γενική Εταιρία Κατασκευών και Αναπτύξεων Α.Ε» και 
η λειτουργία της επένδυσης (βαθμός αναίρεσής της) 

Το ύψος της οφειλής προς το Δημόσιο της εταιρεί¬ 
ας «Γενική Εταιρία Κατασκευών και Αναπτύξεων Α.Ε» 
συνυπολογιζομένων και των νομίμων τόκων μέχρι την 
31η Ιανουάριου 2014, ανέρχεται στο ύψος των τριακο- 
σίων ενενήντα εννέα χιλιάδων οκτακόσιων οκτώ ευρώ 
(399.808 €). 

Μετά την δημοσίευση της περίληψης της παρούσας 
απόφασης στο ΦΕΚ θα συνταχθεί χρηματικός κατάλο¬ 
γος ο οποίος θα διαβιβαστεί στην Δ.Ο.Υ. ΦΑΕ Αθηνών. 
Στον χρηματικό κατάλογο θα αναγραφεί το ποσό της 
κύριας οφειλής ύψους 148.789,44 €, οι επιβαρύνσεις από 
νόμιμους τόκους, από 6.3.1998 (εκταμίευση της 1ης δό¬ 
σης της επιχορήγησης) μέχρι 31.1.2014, ύψους διακοσίων 
πενήντα μιας χιλιάδων δεκαοκτώ ευρώ (251.018 €) καθώς 
και οι επιβαρύνσεις από νόμιμους τόκους για το χρονικό 
διάστημα από 1.2.2014 μέχρι την ημερομηνία σύνταξης 
του χρηματικού καταλόγου. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθμ. 105/33655 (3) 

Τροποποίηση της υπ’ αριθμ. 3407/02.12.2008 απόφασης 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων, «Καθορισμός των τυ¬ 
πικών και ουσιαστικών προσόντων του προσωπικού 
που μετακινείται ή αποσπάται, σύμφωνα με το άρθρο 
18 παρ. 1 α του ν. 3614/2007, στην Ειδική Υπηρεσία 
Εφαρμογής δράσεων Ε.Π. Αλιείας του Επιχειρησια¬ 
κού Προγράμματος Αλιείας 2007 2013» (ΦΕΚ 2540 Β'), 
όπως ισχύει. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της περίπτ. α, της παρ. 1, του άρθρου 18, του ν. 3614/ 
2007 «Διαχείριση, έλεγχος και εφαρμογή αναπτυξιακών 


παρεμβάσεων για την προγραμματική περίοδο 2007- 
2013» (ΦΕΚ 267Α'). 

β) Του άρθρου 90 του "Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005, «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98Α'). 

2. Την υπ’ αριθμ. 341509/26.11.2008 απόφαση των 
Υπουργών Εσωτερικών, Οικονομίας και Οικονομικών 
και Αγροτικής Ανάπτυξης και Τροφίμων «Αναδιάρθρω¬ 
ση, αρμοδιότητες και κατανομή προσωπικού Ειδικών 
Υπηρεσιών του Υπουργείου Αγροτικής Ανάπτυξης και 
Τροφίμων για το Επιχειρησιακό Πρόγραμμα "Αλιεία"» 
(ΦΕΚ 2437Β'). 

3. Την υπ’ αριθμ. Υ48/09.07.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (ΦΕΚ 
2105Β'). 

4. Την υπ’ αριθμ. 3407/02.12.2008 απόφαση των Υπουρ¬ 
γών Οικονομίας και Οικονομικών και Αγροτικής Ανάπτυ¬ 
ξης και Τροφίμων «Καθορισμός των τυπικών και ουσι¬ 
αστικών προσόντων του προσωπικού που μετακινείται 
ή αποσπάται, σύμφωνα με το άρθρο 18 παρ. 1 α του 
ν. 3614/2007, στην Ειδική Υπηρεσία Εφαρμογής δράσεων 
Ε.Π. Αλιείας του Επιχειρησιακού Προγράμματος Αλιείας 
2007 2013» (ΦΕΚ 2540Β'). 

5. Την υπ’ αριθμ. 1118/27.09.2013 πρόταση του Ειδι¬ 
κού Γραμματέα Κοινοτικών Πόρων και Υποδομών του 
Υπουργείου Αγροτικής Ανάπτυξης και Τροφίμων, για 
τον καθορισμό των απαιτούμενων τυπικών και ουσια¬ 
στικών προσόντων του προσωπικού που μετακινείται ή 
αποσπάται στην Ειδική Υπηρεσία Εφαρμογής Δράσεων 
του ΕΠ. Αλιείας. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Τροποποιούμε την υπ’ αριθμ. 3407/02.12.2008 απόφαση 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων (ΦΕΚ 2540Β'), ως εξής: 

Αντικαθίστανται τα άρθρα 1 έως 6 ως ακολούθως: 

Άρθρο 1 

Τυπικά, ουσιαστικά και πρόσθετα προσόντα για 
τη θέση του Προϊσταμένου και Αναπληρωτή 

Προϊσταμένου της Ειδικής Υπηρεσίας Εφαρμογής 
Δράσεων του Ε.Π. Αλιείας και των Προϊσταμένων των 
Μονάδων 

Α. Για τη θέση του Προϊσταμένου, καθώς και του 
Αναπληρωτή Προϊσταμένου απαιτούνται τα κατωτέρω 
τυπικά, ουσιαστικά και πρόσθετα προσόντα: 

Τυπικά προσόντα: 

α) Πτυχίο ή δίπλωμα κατηγορίας Πανεπιστημιακής 
Εκπαίδευσης (Π.Ε.) σχολών της ημεδαπής ή ισότιμο 
πτυχίο ή δίπλωμα σχολών κράτους μέλους της ΕΕ ή 
χωρών εκτός ΕΕ. 

β) Επαγγελματική εμπειρία, η οποία θα πρέπει να 
είναι ως εξής: 

- Δεκαετής για τους κατόχους πτυχίου ή διπλώματος 
σχολών της ημεδαπής, ή ισότιμο πτυχίο ή δίπλωμα σχο¬ 
λών κράτους μέλους της ΕΕ ή χωρών εκτός ΕΕ. 

- Οκταετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπου¬ 
δών σχολών κράτους μέλους της ΕΕ ή χωρών εκτός ΕΕ, 

ετήσιας τουλάχιστον φοίτησης και για τους αποφοίτους 
της Εθνικής Σχολής Δημόσιας Διοίκησης. 

- Εξαετής για τους κατόχους διδακτορικού διπλώ¬ 
ματος σχολών της ημεδαπής ή ισότιμο πτυχίο σχολών 
κράτους μέλους της ΕΕ ή χωρών εκτός ΕΕ. 

γ) Ασκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
διοίκησης ή άσκηση αρμοδιοτήτων συντονισμού ομάδας 
έργου ή εργασίας. 

Ουσιαστικά προσόντα: 

α) Εμπειρία στον προγραμματισμό, σχεδίασμά, εφαρ¬ 
μογή, εκτέλεση υλοποίησης και διαχείριση, συντονισμό 
και έλεγχο κοινοτικών επιχειρησιακών συγχρηματοδο- 
τούμενων προγραμμάτων. 

β) Γνώση ευρωπαϊκών και εθνικών πολιτικών σε θέμα¬ 
τα του τομέα της αλιείας. 

γ) Γνώση των διαδικασιών εφαρμογής συγχρηματο- 
δοτούμενων προγραμμάτων και εκτέλεσης έργων, του 
δημόσιου ή ιδιωτικού τομέα 
δ) Διοικητική και οργανωτική ικανότητα 
ε) Ικανότητα προσαρμογής, επικοινωνίας και ανάλη¬ 
ψης πρωτοβουλιών και ευθυνών 
στ) Ικανότητα υποκίνησης των υφισταμένων για αυ¬ 
ξημένη απόδοση. 

Συνεκτιμώνται ως πρόσθετα προσόντα: 
α) Μεταπτυχιακές σπουδές κατά προτίμηση σε αντι¬ 
κείμενο συναφές με το αντικείμενο της Ειδικής Υπηρε¬ 
σίας Εφαρμογής Δράσεων του Ε.Π. Αλιείας. 

β) Αποφοίτηση από την Εθνική Σχολή Δημόσιας Δι¬ 
οίκησης. 

γ) Ικανότητα προγραμματισμού, οργάνωσης και ελέγ¬ 
χου εφαρμογής στόχων και εργασιών. 

δ) Καλή γνώση τουλάχιστον μίας ξένης κοινοτικής 
γλώσσας κατά προτίμηση της αγγλικής ή γαλλικής. Η 
γνώση δεύτερης ξένης κοινοτικής γλώσσας θα συνε- 
κτιμάται ως επιπρόσθετο προσόν. 

ε) Γνώσεις θεμάτων οργάνωσης και λειτουργίας της 
Δημόσιας Διοίκησης 

στ) Ικανότητα χρήσης εφαρμογών αυτοματισμού γρα¬ 
φείου. 

Β. Για τη θέση του Προϊσταμένου Μονάδας, απαιτού¬ 
νται τα κατωτέρω τυπικά, ουσιαστικά και πρόσθετα 
προσόντα: 

Τυπικά προσόντα: 

α) Πτυχίο ή δίπλωμα κατηγορίας Πανεπιστημιακής 
Εκπαίδευσης (Π.Ε.) σχολών της ημεδαπής ή ισότιμο 
πτυχίο ή δίπλωμα σχολών κράτους μέλους της ΕΕ ή 
χωρών εκτός ΕΕ. 

β) Επαγγελματική εμπειρία, η οποία θα πρέπει να 
είναι ως εξής: 

- Οκταετής για τους κατόχους πτυχίου ή διπλώματος 
σχολών της ημεδαπής ή ισότιμο πτυχίο ή δίπλωμα σχο¬ 
λών κράτους μέλους της ΕΕ ή χωρών εκτός ΕΕ. 

- Εξαετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπου¬ 
δών σχολών κράτους μέλους της ΕΕ ή χωρών εκτός ΕΕ, 
ετήσιας τουλάχιστον φοίτησης και για τους αποφοίτους 
της Εθνικής Σχολής Δημόσιας Διοίκησης. 

- Τριετής για τους κατόχους διδακτορικού διπλώματος 
σχολών της ημεδαπής ή ισότιμο πτυχίο σχολών κράτους 
μέλους της ΕΕ ή χωρών εκτός ΕΕ. 


Ουσιαστικά προσόντα: 

α) Εμπειρία στον προγραμματισμό, σχεδίασμά εφαρ¬ 
μογή υλοποίησης, εκτέλεση και διαχείριση, συντονισμό 
και έλεγχο κοινοτικών επιχειρησιακών συγχρηματοδο- 
τούμενων προγραμμάτων. 

β) Γ νώση ευρωπαϊκών και εθνικών πολιτικών σε θέμα¬ 
τα του τομέα της αλιείας. 

γ) Γνώση των διαδικασιών εφαρμογής συγχρηματο- 
δοτούμενων προγραμμάτων και εκτέλεσης έργων, του 
δημόσιου ή ιδιωτικού τομέα, 
δ) Διοικητική και οργανωτική ικανότητα 
ε) Ικανότητα προσαρμογής, επικοινωνίας και ανάλη¬ 
ψης πρωτοβουλιών και ευθυνών. 

στ) Ικανότητα υποκίνησης των υφισταμένων για αυ¬ 
ξημένη απόδοση. 

Συνεκτιμώνται ως πρόσθετα προσόντα: 
α) Μεταπτυχιακές σπουδές κατά προτίμηση σε αντι¬ 
κείμενο συναφές με το αντικείμενο της Ειδικής Υπηρε¬ 
σίας Εφαρμογής Δράσεων του Ε.Π. Αλιείας. 

β) Αποφοίτηση από την Εθνική Σχολή Δημόσιας Δι¬ 
οίκησης. 

γ) Ικανότητα προγραμματισμού, οργάνωσης και ελέγ¬ 
χου εφαρμογής στόχων και εργασιών. 

δ) Καλή γνώση τουλάχιστον μίας ξένης κοινοτικής 
γλώσσας κατά προτίμηση της αγγλικής ή γαλλικής. Η 
γνώση δεύτερης ξένης κοινοτικής γλώσσας θα συνε- 
κτιμάται ως επιπρόσθετο προσόν. 

ε) Γνώσεις θεμάτων οργάνωσης και λειτουργίας της 
Δημόσιας Διοίκησης. 

στ) Ικανότητα χρήσης εφαρμογών αυτοματισμού γρα¬ 
φείου. 

ζ) Ασκηση αρμοδιοτήτων διοίκησης σε οποιοδήποτε 
επίπεδο διοίκησης ή άσκηση αρμοδιοτήτων συντονισμού 
ομάδας έργου ή εργασίας. 

Αρθρο 2 

Τυπικά, ουσιαστικά και πρόσθετα προσόντα για 
το προσωπικό της κατηγορίας Πανεπιστημιακής 
Εκπαίδευσης (Π.Ε.) 

Γ ια το προσωπικό της κατηγορίας Π.Ε. απαιτούνται τα 
κατωτέρω τυπικά, ουσιαστικά και πρόσθετα προσόντα: 
Τυπικά προσόντα: 

α) Πτυχίο ή δίπλωμα κατηγορίας Πανεπιστημιακής 
Εκπαίδευσης (Π.Ε.) σχολών της ημεδαπής ή ισότιμο 
πτυχίο ή δίπλωμα σχολών κράτους μέλους της ΕΕ ή 
χωρών εκτός ΕΕ. 

β) Επαγγελματική εμπειρία, η οποία θα πρέπει να 
είναι ως εξής: 

- Τριετής για τους κατόχους πτυχίου ή διπλώματος 
σχολών της ημεδαπής ή ισότιμο πτυχίο ή δίπλωμα σχο¬ 
λών κράτους μέλους της ΕΕ ή χωρών εκτός ΕΕ. 

- Διετής για τους κατόχους μεταπτυχιακού τίτλου 
σχολών της ημεδαπής ή αναγνωρισμένου όμοιου τίτ¬ 
λου σπουδών σχολών κράτους μέλους της ΕΕ ή χωρών 
εκτός ΕΕ, ετήσιας τουλάχιστον φοίτησης και για τους 
αποφοίτους της Εθνικής Σχολής Δημόσιας Διοίκησης. 

- Μονοετής για τους κατόχους διδακτορικού διπλώ¬ 
ματος σχολών της ημεδαπής ή ισότιμο πτυχίο σχολών 
κράτους μέλους της ΕΕ ή χωρών εκτός ΕΕ. 

Ουσιαστικά προσόντα: 

α) Εμπειρία συμμετοχής στον προγραμματισμό, σχε¬ 
δίασμά, εφαρμογή υλοποίησης, εκτέλεση και διαχείριση, 
συντονισμό και έλεγχο κοινοτικών, επιχειρησιακών συγ- 

χρηματοδοτούμενων προγραμμάτων/έργων/πράξεων ή/ 
και γνώση των διαδικασιών εφαρμογής συγχρηματο- 
δοτούμενων προγραμμάτων και εκτέλεσης έργων του 
δημόσιου ή ιδιωτικού τομέα, 
β) Ικανότητα επικοινωνίας και συνεργασίας, 
γ) Ικανότητα ανάληψης πρωτοβουλιών και ευθυνών. 
Συνεκτιμώνται ως πρόσθετα προσόντα: 
α) Μεταπτυχιακές σπουδές κατά προτίμηση σε αντι¬ 
κείμενο συναφές με το αντικείμενο της Ειδικής Υπηρε¬ 
σίας Εφαρμογής Δράσεων του Ε.Π. Αλιείας. 

β) Αποφοίτηση από την Εθνική Σχολή Δημόσιας Δι¬ 
οίκησης. 

γ) Καλή, γνώση τουλάχιστον μίας ξένης κοινοτικής 
γλώσσας κατά προτίμηση της αγγλικής ή γαλλικής. Η 
γνώση δεύτερης ξένης κοινοτικής γλώσσας θα συνε- 
κτιμάται ως επιπρόσθετο προσόν. 

δ) Ικανότητα προγραμματισμού, οργάνωσης και πα¬ 
ρακολούθησης εργασιών. 

ε) Επαγγελματική εμπειρία στον προγραμματισμό, 
εκτέλεση, διαχείριση, συντονισμό, σχεδίαση, έλεγχο 
προγραμμάτων συγχρηματοδοτούμενων από την Ευ¬ 
ρωπαϊκή Ένωση ή Αναπτυξιακών Προγραμμάτων. 

στ) Ικανότητα χρήσης εφαρμογών αυτοματισμού γρα¬ 
φείου. 

Άρθρο 3 

Τυπικά, ουσιαστικά και πρόσθετα προσόντα για 
το προσωπικό της κατηγορίας Τεχνολογικής 
Εκπαίδευσης (Τ.Ε.) 

Για το προσωπικό της κατηγορίας Τ.Ε. απαιτούνται τα 
κατωτέρω τυπικά, ουσιαστικά και πρόσθετα προσόντα: 
Τυπικά προσόντα: 

α) Πτυχίο ή δίπλωμα Τεχνολογικής Εκπαίδευσης σχο¬ 
λών της ημεδαπής ή ισότιμο πτυχίο ή δίπλωμα σχολών 
κράτους μέλους της ΕΕ ή χωρών εκτός ΕΕ. 

β) Επαγγελματική εμπειρία, η οποία θα πρέπει να 
είναι ως εξής: 

- Τριετής για τους κατόχους πτυχίου ή διπλώματος 
σχολών της ημεδαπής ή ισότιμο πτυχίο ή δίπλωμα σχο¬ 
λών κράτους μέλους της ΕΕ ή χωρών εκτός ΕΕ. 

- Διετής για τους κατόχους μεταπτυχιακού τίτλου 
σχολών της ημεδαπής ή αναγνωρισμένου όμοιου τίτ¬ 
λου σπουδών σχολών κράτους μέλους της ΕΕ ή χωρών 
εκτός ΕΕ, ετήσιας τουλάχιστον φοίτησης και για τους 
αποφοίτους της Εθνικής Σχολής Δημόσιας Διοίκησης. 

- Μονοετής για τους κατόχους διδακτορικού διπλώ¬ 
ματος σχολών της ημεδαπής ή ισότιμο πτυχίο σχολών 
κράτους μέλους της ΕΕ ή χωρών εκτός ΕΕ. 

Ουσιαστικά προσόντα: 

α) Εμπειρία συμμετοχής στον προγραμματισμό, σχε¬ 
δίασμά, εφαρμογή υλοποίησης, εκτέλεση και διαχείριση, 
συντονισμό και έλεγχο κοινοτικών, επιχειρησιακών συγ¬ 
χρηματοδοτούμενων προγραμμάτων/έργων/πράξεων ή/ 
και γνώση των διαδικασιών εφαρμογής συγχρηματο¬ 
δοτούμενων προγραμμάτων και εκτέλεσης έργων του 
δημόσιου ή ιδιωτικού τομέα, 
β) Ικανότητα επικοινωνίας και συνεργασίας, 
γ) Ικανότητα ανάληψης πρωτοβουλιών και ευθυνών. 
Συνεκτιμώνται ως πρόσθετα προσόντα: 
α) Μεταπτυχιακές σπουδές κατά προτίμηση σε αντι¬ 
κείμενο συναφές με το αντικείμενο της Ειδικής Υπηρε¬ 
σίας Εφαρμογής Δράσεων Ε.Π. Αλιείας. 


β) Αποφοίτηση από την Εθνική Σχολή Δημόσιας Δι¬ 
οίκησης. 

γ) Καλή γνώση τουλάχιστον μίας ξένης κοινοτικής 
γλώσσας κατά προτίμηση της αγγλικής ή γαλλικής. Η 
γνώση δεύτερης ξένης κοινοτικής γλώσσας θα συνε- 
κτιμάται ως επιπρόσθετο προσόν. 

δ) Ικανότητα προγραμματισμού, οργάνωσης και πα¬ 
ρακολούθησης εργασιών. 

ε) Επαγγελματική εμπειρία στον προγραμματισμό, 
εκτέλεση, διαχείριση, συντονισμό, σχεδίαση, έλεγχο 
προγραμμάτων συγχρηματοδοτούμενων από την Ευ¬ 
ρωπαϊκή Ένωση ή Αναπτυξιακών Προγραμμάτων. 

στ) Ικανότητα χρήσης εφαρμογών αυτοματισμού γρα¬ 
φείου. 

Αρθρο 4 

Τυπικά, ουσιαστικά και πρόσθετα προσόντα για 
το προσωπικό της κατηγορίας Δευτεροβάθμιας 
Εκπαίδευσης (ΔΈ.) 

Γ ια το προσωπικό της κατηγορίας ΔΈ. απαιτούνται τα 
κατωτέρω τυπικά, ουσιαστικά και πρόσθετα προσόντα: 
Τυπικά προσόντα: 

α) Απολυτήριος τίτλος Λυκείου γενικής κατεύθυνσης 
ή Ενιαίου Πολυκλαδικού Λυκείου χωρίς ειδικότητα ή 
Τεχνικού ή Επαγγελματικού Λυκείου χωρίς ειδικότητα 
ή εξατάξιου γυμνασίου ή τμήματος υπαλλήλων γρα¬ 
φείου (διοίκησης) ή τμήματος υπαλλήλων λογιστηρίου 
τεχνικού ή επαγγελματικού λυκείου ή τεχνικού επαγ¬ 
γελματικού λυκείου ή κλάδου διοικητικών υπηρεσιών 
γραμματέων ή κλάδου οικονομίας Ενιαίου Πολυκλαδικού 
Λυκείου. 

β) Διετής τουλάχιστον επαγγελματική εμπειρία σε 
θέσεις γραμματείας ή άλλων διοικητικών καθηκόντων 
ή σε χειρισμό εφαρμογών αυτοματισμού γραφείου. 
Ουσιαστικά προσόντα: 
α) Ικανότητα επικοινωνίας και συνεργασίας, 
β) Ικανότητα εργασίας σε ηλεκτρονικό περιβάλλον, 
γ) Ικανότητα οργάνωσης γραφείου και αρχειοθέτησης. 
Συνεκτιμώνται ως πρόσθετα προσόντα: 
α) Πτυχίο Ινστιτούτου Επαγγελματικής Κατάρτισης ή 
ισότιμου διπλώματος της αλλοδαπής. 

β) Γνώση τουλάχιστον μίας ξένης κοινοτικής γλώσ¬ 
σας κατά προτίμηση της αγγλικής ή γαλλικής. Η γνώση 
δεύτερης ξένης κοινοτικής γλώσσας θα συνεκτιμάται 
ως επιπρόσθετο προσόν. 

γ) Εμπειρία σε θέση γραμματέως, βιβλιοθηκονόμου, 
λογιστικής ή σε διαχείριση κοινοτικών προγραμμάτων, 
δ) Γνώσεις λογιστικής ή / και διοικητικής υποστήριξης, 
ε) Ικανότητα χρήσης εφαρμογών αυτοματισμού γρα¬ 
φείου. 

Άρθρο 5 

Τυπικά, ουσιαστικά και πρόσθετα προσόντα για 
το προσωπικό της κατηγορίας Υποχρεωτικής 
Εκπαίδευσης (ΥΈ.) 

Για το προσωπικό της κατηγορίας ΥΈ. απαιτούνται τα 
κατωτέρω τυπικά, ουσιαστικά και πρόσθετα προσόντα: 
Τυπικά προσόντα: 

α) Απολυτήριος τίτλος Γυμνασίου ή ισότιμος τίτλος 
σπουδών σχολών της ημεδαπής ή σχολών κράτους μέ¬ 
λους της ΕΕ ή χωρών εκτός ΕΕ. 

Ουσιαστικά προσόντα: 

α) Διετής επαγγελματική εμπειρία σε αντίστοιχη θέση. 

β) Ικανότητα επικοινωνίας και συνεργασίας. 

Συνεκτιμώνται ως πρόσθετα προσόντα: 

α) Τίτλος αποφοίτησης από τις μέσες επαγγελματικές 
σχολές ή αντίστοιχου τίτλου σχολών της ημεδαπής, 
ή ισότιμος τίτλος σχολών κράτους μέλους της ΕΕ ή 
χωρών εκτός ΕΕ. 

β) Ικανότητα χρήσης εφαρμογών αυτοματισμού γρα¬ 
φείου. 

Άρθρο 6 
Δικαιολογητικά 

1. Ως διδακτορικό δίπλωμα και ως μεταπτυχιακός 
τίτλος σπουδών νοούνται εκείνα που χορηγούνται με 
αντίστοιχο ιδιαίτερο τίτλο μετά τη λήψη του πτυχίου 
ή διπλώματος κατηγορίας Π.Ε. ή Τ.Ε., ή ισότιμο, αντί¬ 
στοιχης ειδικότητας, σχολών κράτους μέλους της ΕΕ ή 
χωρών εκτός ΕΕ. Για τα μεταπτυχιακά και διδακτορικά 
διπλώματα εκπαιδευτικών ιδρυμάτων εξωτερικού απαι¬ 
τείται βεβαίωση ισοτιμίας ή κατάθεσης δικαιολογητικών 
στο ΔΟΑΤΑΠ και προσκόμιση της αντίστοιχης βεβαίω¬ 
σης εντός εύλογου χρονικού διαστήματος εφόσον αυτό 
επιβάλλεται εκ του νόμου. 

2. Ο χρόνος εμπειρίας αποδεικνύεται με βεβαίωση 
αρμόδιου ελληνικού ή αλλοδαπού φορέα του Δημοσίου, 
όπως αυτός ορίζεται στην παρ. 1 του άρθρου 14 του 
ν. 2190/1994 (ΦΕΚ 28Α'), όπως ισχύει μετά την τροπο¬ 
ποίησή του με το ν. 3812/2009 (ΦΕΚ 234Α'), από την 
οποία προκύπτει το είδος της συγκεκριμένης εργασίας 
που παρασχέθηκε και η χρονική διάρκεια της παροχής 
της, ή με βεβαίωση του οικείου ασφαλιστικού φορέα ή 
του εργοδότη στην περίπτωση που δεν προκύπτει το 
είδος της παρασχεθείσας εργασίας, συνοδευόμενη από 
υπεύθυνη δήλωση του υποψηφίου κατά το άρθρο 8 του 
ν. 1599/1986 (ΦΕΚ 75Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΧΡΗΣΤΟΣ ΣΤΑΪΚΟΥΡΑΣ ΑΘΑΝΑΣΙΟΣ ΤΣΑΥΤΑΡΗΣ 


Αριθμ. Πράξης 3468Α (4) 

Απονομή τίτλου Επίτιμου Καθηγητή του Τμήματος Δι¬ 
οίκησης Επιχειρήσεων του Πανεπιστημίου Αιγαίου 
στον Χριστόφορο Πισσαρίδη. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Έχοντας υπόψη: 

- τις διατάξεις του άρθρου 56 του ΠΔ. 155/2009 «Εγκρι¬ 
ση του Εσωτερικού Κανονισμού Λειτουργίας του Πανε¬ 
πιστημίου Αιγαίου» (ΦΕΚ 197 Α'), 

- τις διατάξεις του άρθρου 41 του Π.Δ. 160/2008 «Πρό¬ 
τυπος Γ ενικός Εσωτερικός Κανονισμός Λειτουργίας των 
Α.Ε.Ι.» (ΦΕΚ 220 Α'), 

- την απόφαση της Γ ενικής Συνέλευσης του Τμήματος 
Διοίκησης Επιχειρήσεων, αριθμ. συνεδρίασης 11/20.06.12, 
σχετικά με την αναγόρευση σε Επίτιμο Καθηγητή του 
Τμήματος, του Χριστόφορου Πισσαρίδη, Καθηγητή 
(δοίιοοΙ Ργο 1 θ 550 γ ίπ Εοοποπιίοε από ΡοΙίίίοαΙ δοίοποσ) 
του Εοπόοπ δοίιοοΙ οί Εοοποπιίοε, 

- την απόφαση της Συγκλήτου του Πανεπιστημίου 
Αιγαίου, αριθμ. συνεδρίασης 16/05.07.2012, 

- το γεγονός ότι δεν προκαλείται δαπάνη σε βάρος 
του κρατικού προϋπολογισμού, επειδή ο τίτλος του 
Επίτιμου Καθηγητή είναι τιμητικός και δεν δημιουργεί 
δικαιώματα και υποχρεώσεις σε σχέση με τη διδασκαλία 
ή τη διοίκηση του Πανεπιστημίου, αποφασίζουμε: 

Να απονεμηθεί ο τίτλος του Επίτιμου Καθηγητή του 
Τμήματος Διοίκησης Επιχειρήσεων του Πανεπιστημί¬ 
ου Αιγαίου, στον Καθηγητή Χριστόφορο Πισσαρίδη, ο 
οποίος διαπρέπει στο επιστημονικό πεδίο των Οικονομι¬ 
κών σε διεθνές επίπεδο και να του απονεμηθεί σχετικό 
ψήφισμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Μαρτίου 2014 

Ο Πρύτανης 
ΠΑΡΙΣ ΤΣΑΡΤΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τσιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - ε-παϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02007322403140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































